اؤلوم سونراسی محکمه آراشدیرماسی اهمیت داشیدیغی زرتوشتچولوق اینانجیندا آدامین دونیا حیاتیندا ائتدیک‌لرین‌دن مسئول توتولان روواندی، باشقا سؤزله گله‌جک حیاتیندا موکافات و یا جزا ایله قارشی‌لاشاجاق اولان دا روحی وارلیغین بو عونصورو ایدی. زرتوشتچولوغون مقدس متن‌لرینده بئله دئییلیر: "عادیل آدامین جانی اؤلومسوزلوک ایچینده همیشه سئوینجلی اولاجاق، لاکین یالانچی جانی قطعی‌لیکله ایشگنجه گؤره‌جک. آهورا مازدا (مودریک الله) بو قانونلاری اؤز قودرتی یئتکیسیله تقدیر ائتمیشدیر. "زرتوشتجولوق اونجه‌سی دؤورده ده ایندیک‍ی ایران آدلانان یئرده قدیم قبیله‌لر، اؤلموشلرینه ماراق گؤستریر، اونلارا احتیماللا یئرآلتی دونیاسیندا ایستیفاده اوچون موختلیف اشیالار سوناردیلار.